CELEX: 62015CN0121
Language: hu
Date: 2014-12-18 00:00:00
Title: C-121/15. sz. ügy: A Conseil d’État (Franciaország) által 2014. december 18-án benyújtott előzetes döntéshozatal iránti kérelem – ANODE – Association nationale des opérateurs détaillants en énergie kontra Premier ministre, Ministre de l’économie, de l’industrie et du numérique, Commission de régulation de l’énergie, GDF Suez

1.6.2015   
            
            
               HU
            
            
               Az Európai Unió Hivatalos Lapja
            
            
               C 178/8
            
         A Conseil d’État (Franciaország) által 2014. december 18-án benyújtott előzetes döntéshozatal iránti kérelem – ANODE – Association nationale des opérateurs détaillants en énergie kontra Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   (C-121/15. sz. ügy)
   (2015/C 178/08)
   Az eljárás nyelve: francia
   
      A kérdést előterjesztő bíróság
   
   Conseil d’État
   
      Az alapeljárás felei
   
   
      Felperes: ANODE – Association nationale des opérateurs détaillants en énergie
   
      Alperesek: Premier ministre, Ministre de l’économie, de l’industrie et du numérique, Commission de régulation de l’énergie, GDF Suez
   
      Az előzetes döntéshozatalra előterjesztett kérdések
   
   
               1)
            
            
               Az olyan tagállami beavatkozást, amely révén arra kötelezik a történelmi szolgáltatót, hogy a végső fogyasztónak szabályozott díjak ellenében kínálja fel a földgázszolgáltatását, de amely nem akadályozza meg, hogy a történelmi szolgáltató, illetve az alternatív szolgáltatók e díjaknál alacsonyabb árakon versengő ajánlatokat tegyenek, úgy kell-e tekinteni, mint amely ahhoz vezet, hogy a végső fogyasztó részére szolgáltatott földgáz árának szintjét a piac alakulásától függetlenül állapítják meg, valamint az jellegénél fogva akadályát jelenti-e a 2009/73/EK irányelv (1) 3. cikkének (1) bekezdésében hivatkozott versengő földgázpiac kialakulásának?
            
         
               2)
            
            
               Az 1. kérdésre adott igenlő válasz esetén, milyen szempontok alapján kell értékelni az ilyen, a végső fogyasztó részére szolgáltatott földgáz árát érintő állami beavatkozásnak a 2009/73/EK irányelvvel való összeegyeztethetőségét?
               Különösen:
               
                           a)
                        
                        
                           A Szerződés 2009/73/EK irányelv 3. cikkének (2) bekezdésével összefüggésben értelmezett 106. cikkének (2) bekezdése milyen mértékben és milyen feltételek mellett teszi lehetővé a tagállamok számára, hogy a végső fogyasztó részére szolgáltatott földgáz árát érintő beavatkozásaik során a méltányos szintű szolgáltatási ár fenntartásától eltérő célokat kövessenek, mint az ellátásbiztonság és a területi kohézió?
                        
                     
                           b)
                        
                        
                           A 2009/73/EK irányelv 3. cikkének (2) bekezdése, figyelemmel többek között az ellátásbiztonságra és területi kohézióra irányuló célokra, lehetővé teszi-e a szolgáltatott földgáz árának megállapítását érintő tagállami beavatkozást a történelmi szolgáltató valamennyi költsége fedezésének elve alapján, továbbá azon költségek, amelyeket a díjaknak fedezniük kell, kiterjedhetnek-e a hosszú távú beszerzéseknek megfelelő résztől eltérő más összetevőkre?
                        
                     
         
      (1)  A földgáz belső piacára vonatkozó közös szabályokról és a 2003/55/EK irányelv hatályon kívül helyezéséről szóló, 2009. július 13-i 2009/73/EK európai parlamenti és tanácsi irányelv (HL L 211., 94. o.).